Αποτελεί τη συχνότερη μορφή φυσικής κνίδωσης, αφού από όλους τους ασθενείς που πάσχουν από κάποια μορφή φυσικής κνίδωσης, σχεδόν οι μισοί θα έχουν δερμογρ αφισμό. Από τις διάφορες μελέτες φαίνεται ότι απασχολεί το 2-5% του γενικού πληθυσμού. Πρόκειται λοιπόν για μια πολύ συχνή πάθηση.\nΗ χολινεργική κνίδωση είναι η δεύτερη σε συχνότητα εμφάνισης από τις φυσικές κνιδώσεις, με ποσοστό που φτάνει το 30%. Είναι μια ιδιαίτερη μορφή «αλλεργίας» που συμβαίνει όποτε υπάρχει αύξηση της θερμοκρασίας του σώματος. Τότε εμφανίζεται στο δέρμα ένα πολύ χαρακτηριστικό εξάνθημα αποτελούμενο από μικρούς πομφούς (μικρά εξογκώματα του δέρματος) που συρρέουν και σχηματίζουν μεγαλύτερους πομφούς («πετάλες») ενώ συνυπάρχει και έντονος κνησμός (φαγούρα). Τα αίτια που προκαλούν αύξηση της θερμοκρασίας του σώματος είναι η άσκηση, το ζεστό μπάνιο, το έντονο άγχος, η κατανάλωση αλκοόλης και καυτερών φαγητών κ.α. Σε ορισμένες περιπτώσεις μπορεί να εμφανιστεί και αγγειοοίδημα (πρήξιμο) εκτός από εξάνθημα.\nΗ διάγνωση της κατάστασης αυτής γίνεται με τη δοκιμασία πάγου, κατά την οποία τοποθετείται στο δέρμα του ασθενή ένα παγάκι ή άλλο ψυχρό αντικείμενο για συγκεκριμένο χρόνο. Κατά την απόσυρση του αντικειμένου και την επαναθέρμανση του δέρματος παρατηρείται πομφός στο σημείο επαφής. Οι περισσότερες μορφές κνίδωσης από ψύχος έχουν θετική (τυπική) αντίδραση στο test πάγου και είναι πρωτοπαθείς, δηλαδή δεν ανευρίσκεται υποκείμενη αιτία που να τις προκαλεί. Ωστόσο, γίνεται πάντοτε έλεγχος για υποκείμενο νόσημα που μπορεί να είναι η αιτία της κνίδωσης (τέτοια νοσήματα μπορεί να είναι οι χρόνιες ηπατίτιδες, η κρυοσφαιριναιμία, η σύφιλη ή τα αυτοάνοσα νοσήματα). Επιπλέον, υπάρχουν και μερικές μορφές κνίδωσης εκ ψύχους που εμφανίζονται σπάνια και είτε έχουν άτυπη αντίδραση στο test πάγου (άτυπη επίκτητη κνίδωση εκ ψύχους) είτε είναι οικογενείς (δηλαδή παρατηρούνται σε πολλά μέλη της ίδιας οικογένειας).\nΠρόκειται για μια σχετικά σπάνια μορφή κνίδωσης αφού αποτελεί το 0,5% όλων των χρόνιων κνιδώσεων. Εμφανίζεται συχνότερα σε γυναίκες και νεαρούς ενήλικες, στα εκτεθειμένα στον ήλιο (ακάλυπτα) σημεία του δέρματος ή στα σημεία που καλύπτονται από διαφανή ρούχα. Δευτερόλεπτα ή λεπτά μετά την έκθεση το δέρμα γίνεται εξέρυθρο (κόκκινο) και οιδηματώδες (πρησμένο), ενώ συνυπάρχει φαγούρα και αίσθημα καύσου (καψίματος). Η πάθηση προκαλείται από την υπεριώδη ακτινοβολία του ήλιου. Συνήθως προσβάλλεται το πρόσωπο, το «V» του λαιμού και τα άνω άκρα. Είναι χαρακτηριστικό ότι το εξάνθημα σταματά απότομα εκεί που αρχίζει η προστασία από τα ρούχα. Σπάνια μπορεί να αναπτυχθούν και συστηματικά συμπτώματα (αναφυλαξία) και ειδικά όταν η επιφάνεια σώματος που εκτίθεται στον ήλιο είναι μεγάλη. Δεν παραμένουν μόνιμες βλάβες ή υπέρχρωση του δέρματος, αρκεί να σταματήσει η ηλιακή έκθεση. Η διάρκεια των συμπτωμάτων σπάνια υπερβαίνει τις 24 ώρες. Η διάγνωση της κατάστασης αυτής γίνεται με έκθεση σε τεχνητό φως συγκεκριμένου μήκους κύματος που παράγεται από ειδική λυχνία. Απαραίτητη στην αντιμετώπιση της πάθησης είναι η χρήση αντηλιακού με υψηλό δείκτη προστασίας (50+) και η σταδιακή, επαναλαμβανόμενη έκθεση στο ηλιακό φως, που μπορεί να βοηθήσει στην ανάπτυξη καλής ανοχής στον ήλιο. Η φαρμακευτική θεραπεία περιλαμβάνει τη χορήγηση αντιισταμινικών και κορτιζόνης, ενώ άλλες επιλογές είναι η χρήση ειδικής φωτοθεραπείας με υπεριώδη ακτινοβολία και το μονοκλωνικό αντίσωμα ομαλιζουμάμπη.\nΗ διάγνωση της κατάστασης αυτής γίνεται με την δοκιμασία βάρους, μια ειδική δοκιμασία ανάρτησης στατικού βάρους 7 κιλών στον ώμο ή 4 κιλών στον πήχυ (το τμήμα του χεριού από τον αγκώνα ως τον καρπό) του ασθενούς, μέσω ιμάντα φάρδους 3 εκατοστών (αυτό έχει σημασία γιατί η πάθηση εμφανίζεται ως αναλογία βάρους ανά επιφάνεια άσκησης της πίεσης). Η ανάρτηση διαρκεί για 15-20 λεπτά και το αναμενόμενο αποτέλεσμα, επί θετικής δοκιμασίας, γίνεται εμφανές μετά από 6 ώρες, ως επώδυνη διόγκωση στον ώμο ή τον πήχυ του ασθενή.\nΠρόκειται για σπάνια μορφή φυσικής κνίδωσης κατά την οποία λίγα λεπτά μετά από επαφή του δέρματος με ερέθισμα δόνησης αναπτύσσεται στο σημείο επαφής φαγούρα, κοκκινίλα και οίδημα (πρήξιμο). Τα συμπτώματα κορυφώνονται σε ένταση εντός 4-6 ωρών και διαρκούν μέχρι και 24 ώρες. Συνήθη εκλυτικά αίτια είναι η οδήγηση μοτοσικλέτας, η ιππασία με άλογο, η χρήση κομπρεσέρ, ακόμα και το χειροκρότημα, η πολύωρη χρήση joystick και το μασάζ. Η διάγνωση γίνεται με άσκηση ερεθίσματος δόνησης στο χέρι του ασθενή με τη χρήση της συσκευής vortex. Η κνίδωση από δόνηση αντιμετωπίζεται με αποφυγή των ερεθισμάτων δόνησης και με χορήγηση αντιισταμινικών φαρμάκων.\nασκηση δονηση ηλιος κρυο πιεση\t2013-08-09\nTagged with: ασκηση δονηση ηλιος κρυο πιεση


Τιμή 25€ Μετέωρα Καλαμπάκα Τρίκαλα Μονοήμερη Οδική Εκδρομή\nΜΙΑ ΗΜΕΡΑ ΔΥΟ ΠΟΛΗΣ ΚΑΛΑΜΠΑΚΑ ΤΡΙΚΑΛΑ ΘΕΣΣΑΛΙΑΣ\nΑναχώρηση από το SERGIANI TRAVEL στις 07:00 Μετρό Ανθούπολης απο ΣΥΝΤΑΓΜΑ στις 07:30 με προορισμό την Καλαμπάκα και τα Μετέωρα με ενδιάμεση στάση. Η θέα των πανύψηλων σκουρόχρωμων βράχων προκαλεί δέος. Φωλιασμένα στις κορυφές και στις σπηλιές τους από τον 11ο αιώνα, τα μοναστήρια. Με σχοινιά, με δίχτυα ή με τα γυμνά τους χέρια οι μοναχοί καθιέρωσαν μια παράδοση αιώνων: αναρρίχηση. Σήμερα αναρριχητές από όλον τον κόσμο έρχονται στα Μετέωρα, για να αναμετρηθούν και αυτοί με τους θεόρατους βράχους. Η UNESCO έχει χαρακτηρίσει τα Μετέωρα ως «Διατηρητέο και Προστατευόμενο Μνημείο της Ανθρωπότητας». Επίσκεψη στην Μονή Αγίου Στεφάνου προσκύνημα και αναχώρηση για τον προορισμός θα είναι η πανέμορφη πόλη των Τρικάλων όπου θα έχουμε χρόνο για καφέ και να περιηγηθούμε μέσα στην πόλη. Τα Τρίκαλα, πρωτεύουσα του ομώνυμου νομού είναι χτισμένη στη θέση που βρισκόταν η αρχαία Τρίκη από την οποία πήρε και το όνομά της. Ο Ληθαίος ποταμός, παραπόταμος του Πηνειού, τη διασχίζει και προσφέρει ένα φυσικό αξιοθέατο στη πόλη. Τα γραφικά σοκάκια, το Βαρούσι, το Βυζαντινό Φρούριο, τα παλιά Μανάβικα με τα ταβερνάκια και το άλσος του Προφήτη Ηλία που μέσα του στεγάζεται και ο Ζωολογικός κήπος, τη χαρακτηρίζουν. Τέλος θα αναχωρήσουμε για την Αθήνα αργά το απόγευμα με ενδιάμεσες στάσεις.


Τα κάνουν ακόμα και οι πιο "έμπειρες" στη φροντίδα της επιδερμίδας.\nΟ καθαρισμός προσώπου μοιάζει απλός: πλύσιμο, απολέπιση, ξέπλυμα και τέλος. Ωστόσο, υπάρχουν μερικές λεπτομέρειες στις οποίες συχνά δεν δίνουμε σημασία και μπορεί στο μέλλον θα δημιουργήσουν πρόβλημα στην επιδερμίδα.\nΤα χέρια δεν είναι καθαρά\nΑν και μπορεί να φαίνεται υπερβολικό να πλένουμε τα χέρια μας πριν αυτά καλυφθούν με… καθαριστικό προσώπου, είναι σημαντικό να φροντίζουμε ώστε το πρόσωπο να εκτίθεται σε όσο το δυνατόν λιγότερα βακτήρια.\nΧρησιμοποιούμε συνεχώς τα ίδια προϊόντα\nΛατρεύουμε το νερό καθαρισμού αυτό το καλοκαίρι. Το θέμα είναι πως όσο καταπληκτικά αποτελέσματα κι αν έχει για τη σύσταση της επιδερμίδας σας τώρα, αυτό θα αλλάξει όταν έρθει ο χειμώνας. Ο καιρός επιδρά σημαντικά στην επιδερμίδα και είναι σημαντικό τα προϊόντα που χρησιμοποιούμε να ανταποκρίνονται στις ανάγκες της. Επιπλέον, η επιδερμίδα "θυμάται" τα προϊόντα – δηλαδή αν χρησιμοποιούμε συνέχεια τα ίδια, κάποια στιγμή θα είναι λιγότερα αποτελεσματικά.\nΚάνουμε πολύ συχνά απολέπιση\nΗ συχνή απολέπιση ξηραίνει την επιδερμίδα και μπορεί να προκαλέσει ακόμα και αποχρωματισμό της επιδερμίδας. Προτιμήστε να κάνετε απολέπιση 1-2 φορές την εβδομάδα.\nΑπλώνουμε το καθαριστικό προσώπου με λάθος τρόπο\nΟ σωστός τρόπος να απλώνουμε το καθαριστικό προσώπου είναι ανοδικά. Βάλτε λίγο προϊόν στις άκρες των δαχτύλων και ξεκινήστε να κάνετε μασάζ στο πρόσωπο με μικρές, κυκλικές κινήσεις.\nΗ θερμοκρασία του νερού δεν είναι σωστή\nΤο ζεστό νερό ανοίγει τους πόρους και διευκολύνει το προϊόν να κάνει τη δουλειά που πρέπει. Το κρύο νερό κλείνει τους πόρους και εμποδίζει τους ρύπους να εισχωρήσουν στην επιδερμίδα. Οπότε, το σωστό είναι να ξεκινάμε με ζεστό νερό και να ολοκληρώνουμε τον καθαρισμό προσώπου με κρύο.\nΠλένουμε το πρόσωπο και… τέλος\nΟ καθαρισμός προσώπου δημιουργεί τον "λευκό καμβά" για να συνεχίσουμε με τα υπόλοιπα προϊόντα που είναι αναγκαία για την επιδερμίδα, όπως η ενυδατική κρέμα.


Τα αγροκτήματα βοηθούν στο υγιές αναπνευστικό των παιδιών - TrikalaKids - Παιδί & γονείς - Τρίκαλα\nHome/Υγεία/Τα αγροκτήματα βοηθούν στο υγιές αναπνευστικό των παιδιών\nΤα αγροκτήματα βοηθούν στο υγιές αναπνευστικό των παιδιών\nH συχνότητα του άσθματος στα παιδιά αυξάνεται τις τελευταίες δεκαετίες, ωστόσο πολυάριθμες μελέτες έχουν δείξει ότι τα παιδιά που μεγαλώνουν κοντά σε φάρμες κινδυνεύουν λιγότερο. Και, σύμφωνα με μια νέα γερμανική μελέτη, το δυσεξήγητο ως τώρα φαινόμενο συνδέεται με τα μικρόβια του εντέρου.\nΤο ανθρώπινο μικροβίωμα, όπως ονομάζεται το σύνολο των μικροοργανισμών που ζουν πάνω και μέσα μας, έχει συνδεθεί τα τελευταία χρόνια με μια πληθώρα παθήσεων, από την παχυσαρκία και τον διαβήτη μέχρι τις συμπεριφορικές διαταραχές.\nΑμέσως μετά τη γέννηση, το ανθρώπινο έντερο αρχίζει να αποικίζεται από μικρόβια της μητέρας και του περιβάλλοντος, τα οποία έρχονται σε επαφή με κύτταρα του ανοσοποιητικού συστήματος και επηρεάζουν τη δράση τους. Η σύσταση του εντερικού μικροβιώματος παρουσιάζει μεγάλες διακυμάνσεις τους πρώτους μήνες ζωής, τείνει όμως να σταθεροποιείται γύρω στην ηλικία του ενός έτους και παραμένει εν πολλοίς σταθερό στην ενήλικη ζωή μας.\n«Διαπιστώσαμε ότι ένα σχετικά μεγάλο μέρος της προστατευτικής δράσης έναντι του άσθματος την οποία προσφέρουν τα αγροκτήματα συνδέεται με την ωρίμανση του εντερικού μικροβιώματος κατά το πρώτο έτος ζωής» αναφέρει ο Δρ Μάρτιν Νέπνερ, πρώτος συγγραφέας της μελέτης που δημοσιεύεται στο Nature Medicine.\nΜε άλλα λόγια, τα μικρόβια στα οποία εκτίθενται τα βρέφη που μεγαλώνουν κοντά σε φάρμες εκπαιδεύουν το ανοσοποιητικό σύστημα ώστε να μην αντιδρά σε αβλαβείς ουσίες του περιβάλλοντος, όπως συμβαίνει κατά τις κρίσεις άσθματος.\nΟι ερευνητές δηλώνουν πως η σχέση του μικροβιώματος με το άσθμα ήταν αναμενόμενη, εξεπλάγησαν όμως από την ισχυρή επίδραση που αποκάλυψε η μελέτη.\nΟ Ντέπνερ και η ομάδα του ανέλυσαν δείγματα κοπράνων από 700 παιδιά που μεγάλωσαν κοντά σε φάρμες μέχρι την ηλικία των 12 ετών και συμμετέχουν στο πρόγραμμα PASTURE –μια μεγάλη μελέτη κοορτής που συνεχίζεται εδώ και σχεδόν 20 χρόνια με χρηματοδότηση από την Ευρωπαϊκή Επιτροπή.\nΗ ανάλυση έδειξε ότι ο φυσικός τοκετός (σε αντιδιαστολή με την καισαρική) και ο θηλασμός προστατεύουν έναντι του άσθματος, πιθανώς λόγω επαφής με μικρόβια της μητέρας που επηρεάζουν το ανοσοποιητικό σύστημα των νεογνών.\nΕπιπλέον, έδειξε ότι ο κίνδυνος εκδήλωσης άσθματος είναι αντιστρόφως ανάλογος με τα επίπεδα του βουτυρικού οξέος στα κόπρανα. Το βουτυρικό είναι ένα λιπαρό οξύ κοντής αλυσίδας και έχει βρεθεί να προστατεύει από το άσθμα σε προηγούμενες μελέτες σε ποντίκια.\nΟι ερευνητές συμπεραίνουν ότι η προστατευτική επίδραση των αγροκτημάτων ίσως συνδέεται με βακτήρια του γένους Roseburia και Coprococcus που παράγουν βουτυρικό οξύ. Και πράγματι, τα παιδιά με ώριμο εντερικό μικροβίωμα παρουσίαζαν αυξημένα επίπεδα αυτών των βακτηρίων, σε σχέση με τα παιδιά στα οποία το μικροβίωμα δεν έχει ακόμα σταθεροποιηθεί.\n«Η μελέτη μας προσφέρει περαιτέρω ενδείξεις ότι το έντερο ενδέχεται να επηρεάζει την υγεία των πνευμόνων» λέει ο Δρ Μάρκους Έγκε του Παιδιατρικού Νοσοκομείου «Φον Χάουνερ», μέλος της ερευνητικής ομάδας. «Αυτό ενισχύει την ιδέα της ύπαρξης ενός άξονα εντέρου-πνευμόνων στον άνθρωπο» προσθέτει.\nΗ έρευνα έδειξε επίσης ότι η προστατευτική δράση δεν εξαρτάται από κάποιο μεμονωμένο είδος βακτηρίου, αλλά από την ωρίμανση όλου του μικροβιώματος –κάτι που θέτει υπό αμφισβήτηση τη χρήση μεμονωμένων βακτηρίων ως προβιοτικών για την πρόληψη του άσθματος, επισημαίνουν οι ερευνητές.\nΑναφέρουν ακόμα ότι η προστατευτική δράση ίσως συνδέεται με μικρόιβια του μη επεξεργασμένου γάλακτος, αυτό όμως είναι δύσκολο να μελετηθεί επειδή η κατανάλωση μη παστεριωμένου γάλακτος είναι επικίνδυνη.\nΠάντως το Παιδιατρικό Νοσοκομείο «Φον Χάουνερ» στο Μόναχο έχει ήδη ξεκινήσει κλινική μελέτη για την επίδραση του ήπια επεξεργασμένου γάλακτος στην πρόληψη του άσθματος και των αλλεργιών.